b'\n_START_ARTICLE_\nNaposljetku nada\n_START_SECTION_\nRadnja\n_START_PARAGRAPH_\n2011.: Berlin. Taksistica Kati Kr\xc3\xbcge (Marie Zielcke) dobiva poziv za vo\xc5\xbenju na koju nerado ide, ali klijent tra\xc5\xbei upravo nju. Poziv je stigao od njezine bake Elisabeth Lenz s kojom nije u bliskim odnosima. Elisabeth tra\xc5\xbei da je unuka odveze u Kiel, a put do Kiela vrijeme je koje ona provodi u sje\xc4\x87anjima._NEWLINE_1941.: Prije gotovo sedamdeset godina baka se zvala Ellen Ludwig (Yvonne Catterfeld), u Kielu je radila u kroja\xc4\x8dnici i ujedno bila \xc4\x8dlanica pokreta otpora. Kad su jednom prilikom ona i njezina prijateljica lijepile letke antinacisti\xc4\x8dkog sadr\xc5\xbeaja po gradu, uhvatila ih je njema\xc4\x8dka patrola. Prijateljica je stradala, a Ellen se uspjela izvu\xc4\x87i zahvaljuju\xc4\x87i mladom lije\xc4\x8dniku Robertu Elbingu (Stephan Luca), vo\xc4\x91i mjesnog pokreta otpora, koji se ubrzo zaljubi u nju._NEWLINE_Kao engleska \xc5\xa1pijunka, upoznaje Hansa Mertensa (Max von Pufendorf), njema\xc4\x8dkog \xc4\x8dasnika na podmornici, s ciljem prikupljanja podataka o prijevozu dizelskih motora najnovije proizvodnje u Japan. Iskori\xc5\xa1tavaju\xc4\x87i njihovu ljubavnu vezu, Ellen se uspije dokopati podataka slikanjem tajnih spisa u Mertensovom uredu. Unato\xc4\x8d tome \xc5\xa1to je izvr\xc5\xa1ila zadatak, Ellen se iskreno zaljubila u Hansa i te\xc5\xa1ko se miri s njegovim odlaskom. Nakon \xc5\xa1to Hans isplovi za Japan, Ellen pre\xc5\xbeivi bombardiranje zahvaljuju\xc4\x87i lije\xc4\x8dniku Robertu, koji joj nudi bijeg u Englesku._NEWLINE_Nakon \xc5\xa1to od Robertove suradnice, medicinske sestre Helge Beier (Hildegard Schroedter), sazna kako \xc4\x87e Britanska mornarica potopiti podmornicu, Ellen odlu\xc4\x8di upozoriti Hansa. Sestra Helga pomogne joj krivotvoriti dokumente, te kao medicinsko osoblje Ella odlazi vlakom u Norve\xc5\xa1ku, gdje se nalazi Hans s ostatkom posade, nakon \xc5\xa1to im je u Norve\xc5\xa1kom moru bila o\xc5\xa1te\xc4\x87ena podmornica. Ellen i Hans uspliju provesti nekoliko dana zajedno, ali Hans ubrzo prema Hitlerovoj zapovijedi ponovno isplovljava. Ve\xc4\x8der prije, Ellen mu priznaje svoj pravi identitet i otkriva engleski plan o potapanju podmornice. Hans joj ne povjeruje i ode isploviti._NEWLINE_Sljede\xc4\x87ega jutra, Ellu privede Norve\xc5\xa1ki pokret otpora, ali se spasi posredovanjem lije\xc4\x8dnika Roberta, koji je tako\xc4\x91er u Norve\xc5\xa1koj. Nakon potapanja podmornice Ellen odlazi u Englesku, gdje se vjen\xc4\x8dala s Robertom. No, budu\xc4\x87i da je tamo rodila Hansovo dijete (Katinu majku) nakon pola godine rastaje se od Roberta._NEWLINE_2011.: Brojnim retrospekcijama Elisabeth se vra\xc4\x87a u pro\xc5\xa1lost, zbog koje je zanemarivala svoju k\xc4\x87er i unuku. Isprva se te\xc5\xa1ko uspijeva razumijeti s unukom, ali nakon bla\xc5\xbeeg sr\xc4\x8danog udara, Kati odlu\xc4\x8di poslu\xc5\xa1ati njezinu pri\xc4\x8du, koja ih odvede u Norve\xc5\xa1ku. Tamo Ellen nalazi ku\xc4\x87u u kojoj je provela no\xc4\x87 s Hansom, a u mjesnom hotelu sazna kako su morski biolozi prona\xc5\xa1li olupinu podmornice U-864, u kojoj je poginuo Hans._NEWLINE_Zadnjim vra\xc4\x87anjem u pro\xc5\xa1lost saznaje se kako je Hans netom prije pogiblji napisao pismo u boci za Ellen i zaklju\xc4\x8dao ga u ormari\xc4\x87 u nadi da \xc4\x87e ga jednom prona\xc4\x87i. Upravo to pismo Ellen pro\xc4\x8dita na kraju filma.'